1-የሞናኮው ተጫዋች ቶማስ ሌማር በአርሰናል በጥብቅ የሚፈለግ ተጫዋች እንደሆነ ይታወቃል፡፡ በመድፈኞቹ እና በፈረንሳዩ ክለብ መካከልም በተጫዋቹ ዙሪያ ድርድሩ ወደ መቋጨቱ መቃረቡን የሚገልፁ ዘገባዎች በሰፊው ሲወጡ ነበር፡፡ አሁን ላይ ሞናኮ ሌማርን ለመልቀቅ ፍቃደኛ አለመሆኑ ተሰምቷል፡፡ ይህም የተጫዋቹን ወደ ኤምሬትስ የመጓዝ ጉግት ውሀ ቸልሶበታል ነው የተባለው፡፡ በእርግጥ ሞናኮዎች ወሳኝ ተጫዋቾቻቸው በተለያዩ ክለቦች እየተወሰዱባቸው ይገኛሉ፡፡በርናንዶ ሲልቫ በቀዳሚነት ወደ ኢትሀድ ያመራ ቀዳሚው ተጫዋቻቸው ሲሆን ቲማዩ ባካዮኮም የቼልሲ ንብረት እነደሆነ በትላንትናወ ዕለት ተረጋግጧል፡፡ብንጃሚን ሜንዲም ወደ ሲቲ ለመግባት የተቃረበ ሲሆን የምባፔም ጉዳይ ጥያቄ ምልክት ውስጥ ነው ያለው፡፡ እናም ቁልፍ ተጫዋቾቻቸውን በሌሎች ታላላቅ ክለቦች እየተነጠቁ ያሉት ሞናኮዎች የቶማስ ሌማርን የአርሰናል ዝውውር በስተመጨረሻ ለማገት እንደወሰኑ ዘገባዎች አትተዋል፡፡
